b'\n_START_ARTICLE_\nLangelandsfortet\n_START_SECTION_\nDansk myte\n_START_PARAGRAPH_\nS\xc3\xa5dan lyder en sejlivet myte, der senere er blevet citeret af historikere. Nyere forskning har vist, at marineudkigsstationen p\xc3\xa5 F\xc3\xb8llesbjerg t\xc3\xa6t p\xc3\xa5 Langelandsfortet formentlig var den f\xc3\xb8rste i Danmark, som under Cubakrisen rapporterede, at et sovjetisk handelsskib med milit\xc3\xa6rt udstyr p\xc3\xa5 vej til Cuba var vendt om efter pr\xc3\xa6sident Kennedys tv-tale om at iv\xc3\xa6rks\xc3\xa6tte en fl\xc3\xa5deblokade af Cuba. Dette var et tegn p\xc3\xa5, at Sovjetunionen ville b\xc3\xb8je af for USAs krav. _NEWLINE_Intet tyder dog p\xc3\xa5, at de danske observationer af sovjetiske skibe, som vendte om efter tv-talen, fik en afg\xc3\xb8rende betydning for Cubakrisens videre forl\xc3\xb8b. Amerikanerne var nemlig mest optaget af at f\xc3\xb8lge de sovjetiske skibe, der befandt sig n\xc3\xa6r ved Cuba, og som ogs\xc3\xa5 var vendt om. De danske observationer bl.a. fra Langelandsfortet bekr\xc3\xa6ftede derfor formentlig blot amerikanerne i, at en r\xc3\xa6kke sovjetiske skibe med milit\xc3\xa6rt udstyr til Cuba var vendt om efter tv-talen.'